Rezolucija Europskeho parlamenta přećiwo diskriminaciji LGBT
Waršawa/Brüssel. Europski parlament je wčera popołdnju wobzamknył kedźbyhódnu rezoluciju. Pjeć z cyłkownje wosom frakcijow Brüsselskeho parlamenta je jej přihłosowało. Parlament z rezoluciju wšitke čłonske kraje EU namołwja, prawa cyłka LGBT – lesbow, homoseksualnych, biseksualnych a transgenderow – zaručić. Wuraznje kritizuje dokument Pólsku, Madźarsku a Słowjensku, hdźež je mjenowany cyłk přiběrajcy diskriminowany, „samo ze stron najwyšich zastupnikow stata“. Měnjeny je pólski prezident Andrzej Duda ze swojimi wuprajenjemi loni we wólbnym boju.
hrv_Latn szl_Latn